30.10.2008 Den Europæiske Unions Tidende L 288/3 KOMMISSIONENS FORORDNING (EF) Nr. 1064/2008 af 29. oktober 2008 om ændring af forordning (EF) nr. 957/2008 om fravigelse for kontingentperioden 2008/09 af forordning (EF) nr. 616/2007 om åbning og forvaltning af EF-toldkontingenter for fjerkrækød med oprindelse i Brasilien, Thailand og andre tredjelande KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugs- produkter og særlige bestemmelser for visse landbrugsprodukter (fusionsmarkedsordningen) (1), særlig artikel 144, stk. 1, og artikel 148 sammenholdt med artikel 4, under henvisning til Rådets afgørelse 2007/360/EF af 29. maj 2007 om indgåelse af aftaler i form af godkendte protokoller om ændring af indrømmelser vedrørende fjerkrækød mellem Det Europæiske Fællesskab og henholdsvis Den Føderative Republik Brasilien og Kongeriget Thailand i henhold til artikel XXVIII i den almindelige overenskomst om told og udenrigs- handel (GATT af 1994) ?), særlig artikel 2, og ud fra følgende betragtninger: (1), Ved Kommissionens forordning (EF) nr. 957/2008 (?) blev perioden for indgivelse af ansøgninger om certifi- kater for produkter med oprindelse i Brasilien for den tredje delkontingentperiode fra 1. januar til 31. marts 2009 udsat til de første syv dage af november 2008. (2) — Da der fortsat hersker usikkerhed om betingelserne for udstedelse af oprindelsescertifikater for produkter med oprindelse i Brasilien, og der er behov for yderligere tid til at afklare importørernes situation i forhold til disse betingelser, bør den pågældende periode for indgivelse af ansøgninger for denne delkontingentperiode udsættes med endnu en måned. (3) — Forordning (EF) nr. 957/2008 bør derfor ændres. (4) — Da perioden for indgivelse af ansøgninger for den kommende delperiode skal begynde den 1. november 2008, bør denne forordning anvendes fra nævnte dato. (5) — Foranstaltningerne i denne forordning er i overensstem- melse med udtalelse fra Forvaltningskomitéen for Den Fælles Markedsordning for Landbrugsprodukter — UDSTEDT FØLGENDE FORORDNING: Artikel 1 Artikel 1 i forordning (EF) nr. 957/2008 affattes således: »Artikel 1 Som undtagelse fra artikel 5, stk. 1, i forordning (EF) nr. 616/2007 kan licensansøgninger for produkter henhørende under gruppe 1, 4 og 7 for den delkontingentperiode, der begynder den 1. januar 2009, kun indgives i de første syv dage af december 2008 Artikel 2 Denne forordning træder i kraft dagen efter offentliggørelsen i Den Europæiske Unions Tidende. Den anvendes fra den 1. november 2008. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 29. oktober 2008. På Kommissionens vegne Mariann FISCHER BOEL Medlem af Kommissionen EUT L 299 af 16.11.2007, s. 1. (?) EUT L 138 af 30.5.2007, s. 10. EUT L 260 af 30.9.2008, s. 12.